**TERMENI DE REFERINŢĂ**

**pentru prestarea serviciilor de consultanță în dezvoltarea instrumentelor de auto-screening în materie de sănătate mintală pentru refugiații din grupul KAP**

1. **INFORMAŢII GENERALE.**

Asociația Obștească „Inițiativa Pozitivă” este o organizație a pacienților care trăiesc, sunt afectați și/sau sunt vulnerabili la HIV, hepatita C, cât și TB, cu o experiență vastă în domeniul HIV/SIDA şi narcomaniei, care își realizează activitatea pe întreg teritoriu al Republicii Moldova.

Scopurile organizației sunt axate pe:

* Profilaxia epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social;
* Extinderea accesului la tratament, îngrijire și suport în contextul epidemiei HIV/SIDA, hepatitei virale C, tuberculozei și dependenței de droguri;
* Implicarea pe larg a beneficiarilor în procesul de luare a deciziilor cu privire la aspectele – cheie de contracarare a epidemiei HIV/SIDA, hepatitei virale C, tuberculozei, dependenței de droguri și a altor boli periculoase din punct de vedere social, şi înlăturare a consecințelor ei la toate nivelele;
* Consolidarea potențialului organizațiilor și al comunităților de beneficiari;
* Contribuirea la apărarea drepturilor omului etc.

Activitatea organizației este îndreptată spre unificarea eforturilor tuturor părților responsabile și interesate, consolidând sistemele comunităților, influențând opinia publică și politicile comunitare, propunându-și să creeze un mediu în care fiecare persoană, indiferent de nivelul său de vulnerabilitate, deține toate drepturile și oportunitățile necesare pentru o viață demnă.

La moment, A.O. „Iniţiativa Pozitivă în cadrul proiectului *“Support and emergency humanitarian assistance to PLWH and affected populations refugees from Ukraine fleeing to Republic of Moldova”,* Contract de Sub - Grant nr. 22.236.01, semnat la data de 01 aprilie 2022 între Global Network of People living with HIV (GNP+) și A.O. “Inițiativa Pozitivă”, intenționează să aplice o parte din fonduri pentru contractarea unui **consultant (persoană fizică), pentru prestarea serviciilor de consultanță în dezvoltarea instrumentelor de auto-screening în materie de sănătate mintală pentru refugiații din grupul KAP.**

1. **OBIECTIVUL SERVICIILOR.**

Obiectivul serviciilor constă în dezvoltarea instrumentelor de auto-screening in materie de sănătate mintală pentru refugiații din grupul KAP și instrumentelor de supervizare pentru lucrătorii sociali și alți specialiști din sfera asistenței pentru refugiații din grupul KAP.

1. **DESCRIEREA ACTIVITĂŢILOR ŞI A RESPONSABILITĂŢILOR**

Consultantul va fi responsabil de îndeplinirea următoarelor sarcini:
1. Identificarea sferelor de intervenție în domeniul sănătății mintale, cu accent pe problemele refugiaților din comunitatea KAP:

1.1. Identificarea instrumentelor de diagnosticare individuală;

1.2. Elaborarea scripturilor pentru chatbot.

1.3. Colaborarea cu experții din IT pe parcursul procesului de realizarea a instrumentului

2. Identificarea necesităților psihologice în consilierea primară:

2.1. Elaborarea materialelor accesibile pentru personalul fără studii în psihologie

2.2. Elaborarea scripturilor pentru chatbot

2.3 Colaborarea cu experții din IT pe parcursul procesului de realizarea a instrumentului

**IV. REZULTATELE AȘTEPTATE**

1. Conceptul instrumentelor de auto-evaluare și de supervizare elaborate, cu accent pe necesitățile specific comunității KAP;

2. Colaborarea cu specialiștii din sfera IT menținută în permanență, pe toată durata elaborării instrumentelor, până la punerea în aplicare a instrumentelor;

3. Executarea la timp, în termenele stabilite, calitativ și deplin a atribuțiilor sale evitând activitățile ce ar putea să compromită activitatea sa sau profesionalismul. Manifestarea unei atitudini responsabile și corecte în exercitarea atribuțiilor ce le revin;

4. Sesizarea în timp util a echipei și coordonatorului de proiect privind situațiile neordinare.

**V. CERINȚELE DE CALIFICARE (criterii de evaluare)**

**(i) Experiență generală (30 puncte)**

* Studii: superioare, de masterat în psihologie. Studiile post-universitare vor constitui un avantaj;
* Experiență profesională: minim 3 ani de experiență în consiliere, diagnosticare, supervizare.

 **(ii) Corespunderea pentru sarcină (60 puncte)**

* Cunoștințe și experiență în domeniul lucrului cu persoane aflate în criză; Experiență de lucru cu refugiații va constitui un avantaj;
* Experiență de lucru cu beneficiari ai comunității KAP;
* Experiență demonstrată în elaborarea de instrumente de evaluare a stării psihologice.

**(iii) Limba și experiența relevantă (10 puncte)**

- Cunoașterea fluentă a limbilor româna și rusă, dar și cunoașterea unei limbi de circulație internațională (la nivelul B2);

- Abilități de munca în echipă;

- Cunoașterea computerului.

**VI. DURATA PRESTĂRII SERVICIILOR/CONTRACTĂRII**

Consultantul selectat își va asuma îndeplinirea tuturor responsabilităților prevăzute în cadrul prezentului document “Termeni de Referință”. Consultanța va începe la data semnării contractului și se va încheia la 30.06.2022.

Consultantul va agrea realizarea activităților cu asistentul de proiect.